|  |
| --- |
| ՆԱԽԳԻԾ  **Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ Ո Ւ Թ Յ ՈՒ Ն**  **Շ Ի Ր Ա Կ Ի Մ Ա Ր Զ**  **Գ Յ ՈՒ Մ Ր Ի Հ Ա Մ Ա Յ Ն Ք Ի Ա Վ Ա Գ Ա Ն Ի** |

«29» մարտի 2022 թվականի N

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԿԱՐԻՔՆԵՐԻ ՀԱՄԱՐ ԲՅՈՒՋԵՅԻՑ ՏԵԽՆԻԿԱՏՆՏԵՍԱԿԱՆ ՀԻՄՆԱՎՈՐՈՒՄ ՆԵՐԿԱՅԱՑՆԵԼՈՒ ԾԱՌԱՅՈՒԹՅԱՆ ՁԵՌՔԲԵՐՄԱՆ ՆՊԱՏԱԿՈՎ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

Ելնելով Գյումրի քաղաքի Անի և Ավստրիական թաղամասերի փողոցների ոչ բարվոք վիճակից, հիմք ընդունելով ՎԶԵԲ(այսուհետ՝ Բանկ) աջակցությամբ իրականացվող «Գյումրու քաղաքային ճանապարհներ» ծրագրի Գ տրանշի դրամաշնորհային և վարկային, ընդհանուր առմամբ, 6,000,000 (վեց միլիոն) Եվրո միջոցների վերաբաշխումն հաստատելու նպատակով միջազգային փորձագետների կողմից տրամադրված տեխնիկատնտեսական հիմնավորում ներկայացնելու Բանկի պահանջը և ղեկավարվելով «Տեղական ինքնակառավարման մարմինների» մասին օրենքի 18-րդ հոդվածի 1-ին մասի 6-րդ կետի դրույթներով **Գյումրի համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի կարիքների համար մրցութային եղանակով միջազգային փորձագետների կողմից տրամադրվող տեխնիկատնտեսական հիմնավորման ձեռքբերման նպատակով հատկացնել 40,000,000 (քառասուն միլիոն) Հայաստանի Հանրապետության դրամ։

2. Հանձնարարել Գյումրու համայնքապետարանի աշխատակազմի ֆինանսատնտեսա-գիտական բաժնի պետ- գլխավոր ֆինանսիստին սույն որոշման 1-ին կետում նշված գումարի հատկացումը կատարել Գյումրի համայնքի 2022թվականի բյուջեյի 1/6/1 գործառական (4861) «Այլ ծախսեր» տնտեսագիտական դասակարգման հոդվածից՝ օրենքով սահմանված կարգով։

**Ա. Պապիկյան**

**Կ. Բադալյան**

**Մ. Մկրտչյան**

**Ա. Մանուկյան**

**Ս. Ջանոյան**

Կատարող՝ Ա. Վարդանյան

*Հեռ․՝ 0312 2 22 27*

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԱՎԱԳԱՆՈՒ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԿԱՐԻՔՆԵՐԻ ՀԱՄԱՐ ԲՅՈՒՋԵՅԻՑ ՏԵԽՆԻԿԱՏՆՏԵՍԱԿԱՆ ՀԻՄՆԱՎՈՐՈՒՄ ՆԵՐԿԱՅԱՑՆԵԼՈՒ ԾԱՌԱՅՈՒԹՅԱՆ ՁԵՌՔԲԵՐՄԱՆ ՆՊԱՏԱԿՈՎ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Գյումրի քաղաքում ՎԶԵԲ (այսուհետ՝ Բանկ) աջակցությամբ 2018թ․-ից սկսած իրականացվում է «Գյումրու քաղաքային ճանապարհներ» ծրագիրը, որը բաղկացած է երեք՝ Ա, Բ և Գ տրանշներից։ Ծրագրի Ա և Բ տրանաշների միջոցները նախատեսված են փողոցաշինական և արտաքին լուսավորության արդիականացման աշխատանքների համար։ Գ տրանշի միջոցներով սկզբնապես նախատեսվել է քաղաքի թվով 127 փողոցների արտաքին լուսավորության արդիականացում։ Ծրագրի Ա տրանշով նախատեսված փողոցների հիմնանորոգման աշխատանքներն ավարտված են։ Բ տրանշի երեք խմբաքանակներից երկուսի աշխատանքներն ավարտվել են 2021թ․ դեկտեմբերին, երրորդի շրջանականերում կատարվող աշխատանքները նախատեսվում է ավարտին հասցնել ս/թ մայիսի 31-ին։ Ծրագրի պիլոտային-2 բաղադրիչի շրջանակներում 2021թ․-ին իրականացվել է նաև ծրագրի Ա և Բ տրանշներով հիմնանորոգված թվով 33 փողոցներում 1201 լուսադիոդային լուսատուների և դրանց կառավարման ժամանակակից համակարգերի տեղադրումն ու գործարկումը։

Այժմ, հաշվի առնելով Անի թաղամասի փողոցների խիստ անմխիթար վիճակը, ինչպես նաև Ա և Բ տրանշների իրագործման հաջողված փորձը, Գյումրու համայնքապետարանը դիմել է Բանկին թույլ տալու ծրագրի Գ տրանշի վեց միլիոն Եվրո (որից 4 մլն․ Եվրո վարկային և 2 մլն․ Եվրո դրամաշնորհային միջոցներ) միջոցներն ուղղել Գյումրի քաղաքի Անի և Ավստրիական թաղամասերի փողոցների հիմնանորոգման և արտաքին լուսավորության համակարգի արդիականացման նպատակներին, որի արդյունքում կհիմնարորգվեն վերը նշված թաղամասերի՝ շուրջ 15 կմ երկարությամբ բոլոր փողոցները, իրենց ջրահեռացման համակարգով և այլ ենթակառուցվածքներով, կտեղադրվի շուրջ 800 արտաքին լուսավորության լուսադիոդային լուսատու՝ ստորգետնյա մալուխային ցանցի անցկացմամբ։

Այժմ առաջարկող փոփոխության տեխնիկական և տնտեսական գնահատման և պատշաճ զննության նպատակով Բանկը խնդրում է անցկացնել իրագործելության ուսումնասիրություն՝ միջազգային փորձագետների ներգրավմամբ, և պատրաստել տեխնիկա-տնտեսական հիմնավորում, որի հիման վրա կկայացվի նշված միջոցների վերաբաշխումն հաստատելու իր որոշումը։ Քանի որ, նման գործողություն ծրագրով նախատեսված չէ, Բանկը նշված ուսումնասիրության իրականացման նպատակների համար միջոցներ չի հատկացնում։ Ուստի, առաջադրված նպատակի իրագործման համար առաջարկվում է դիտարկել նշված ծառայությունները համայնքի միջոցներով ձեռք բերելու տարբերակը։

Նախատեսվող ծախսերի բացվածքը ներկայացված է սույն հիմնավորման Հավելվածում։